CELEX: 31992R1605
Language: el
Date: 1992-06-15 00:00:00
Title: Κανονισμός (ΕΟΚ) αριθ. 1605/92 του Συμβουλίου της 15ης Ιουνίου 1992 για την προσωρινή αναστολή των αυτόνομων δασμών του κοινού δασμολογίου, κατά την εισαγωγή ορισμένου αριθμού βιομηχανικών προϊόντων στις Καναρίους Νήσους

Avis juridique important

|

31992R1605

Κανονισμός (ΕΟΚ) αριθ. 1605/92 του Συμβουλίου της 15ης Ιουνίου 1992 για την προσωρινή αναστολή των αυτόνομων δασμών του κοινού δασμολογίου, κατά την εισαγωγή ορισμένου αριθμού βιομηχανικών προϊόντων στις Καναρίους Νήσους  

Επίσημη Εφημερίδα αριθ. L 173 της 27/06/1992 σ. 0031 - 0036

ΚΑΝΟΝΙΣΜΟΣ (ΕΟΚ) αριθ. 1605/92 ΤΟΥ ΣΥΜΒΟΥΛΙΟΥ της 15ης Ιουνίου 1992 για την προσωρινή αναστολή των αυτόνομων δασμών του κοινού δασμολογίου, κατά την εισαγωγή ορισμένου αριθμού βιομηχανικών προϊόντων στις Καναρίους ΝήσουςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής(1) ,  τη γνώμη του Ευρωπαϊκού Κοινοβουλίου(2) ,  Εκτιμώντας:  ότι ο κανονισμός (ΕΟΚ) αριθ. 1911/91 του Συμβουλίου της 26ης Ιουνίου 1991 για την εφαρμογή των διατάξεων του κοινοτικού δικαίου στις Καναρίους Νήσους(3) , προβλέπει ότι από 1ης Ιουλίου 1991 οι Κανάριοι Νήσοι θα αποτελούν τμήμα του τελωνειακού εδάφους  της Κοινότητας και ότι το κοινό δασμολόγιο (ΚΔ) καθιερώνεται σ' αυτές σταδιακά κατά τη διάρκεια μεταβατικής περιόδου η οποία, κατ' αρχήν, δεν είναι δυνατόν να υπερβαίνει την 31η Δεκεμβρίου 2000  ότι, ως εκ τούτου, από 1ης Ιουλίου 1991, τα βιομηχανικά  προϊόντα καταγωγής τρίτων χωρών που εισάγονται στις Καναρίους Νήσους υπόκεινται σε δασμό, ο οποίος δεν εφαρμοζόταν σε αυτά πριν από την ανωτέρω ημερομηνία  ότι η απόφαση 91/314/ΕΟΚ του Συμβουλίου της 26ης Ιουνίου 1991 για τη θέσπιση προγράμματος ειδικών μέτρων λόγω του απομακρυσμένου και νησιωτικού χαρακτήρα των Καναρίων Νήσων (POSEICAN)(4) , στο σημείο 7.1 του παραρτήματός της, προβλέπει ότι, κατόπιν  τεκμηριωμένης αιτήσεως των αρμοδίων ισπανικών αρχών, για ορισμένα ευαίσθητα προϊόντα, θα προβλέπονται ιδίως, ειδικά δασμολογικά μέτρα προκειμένου να ληφθούν υπόψη ειδικές δυσχέρειες ενός συγκεκριμένου τομέα της τοπικής παραγωγής, που προορίζεται για  τοπική ή τουριστική κατανάλωση, ενόψει της διατήρησης μιας απαλλαγής ισοδύναμης με αυτή που εφαρμοζόταν πριν από την έναρξη ισχύος του κανονισμού (ΕΟΚ) αριθ. 1911/91, καθώς και να καταστήσουν δυνατή την πρόσβαση ορισμένων εμπορευμάτων τελικής  κατανάλωσης  ότι, σύμφωνα με το σημείο 7.2 του εν λόγω παραρτήματος, τα προαναφερθέντα μέτρα θα πρέπει να διαμορφωθούν σε συνάρτηση με την εσωτερική αγορά των Καναρίων Νήσων, έτσι ώστε να αποφευχθεί το ενδεχόμενο εκτροπής του εμπορίου και ότι, καταρχήν, θα πρέπει να  περιορίζονται στη μεταβατική περίοδο που προβλέπεται στο άρθρο 6 του κανονισμού (ΕΟΚ) αριθ. 1911/91 για την προοδευτική εισαγωγή του κοινού δασμολογίου στις Καναρίους Νήσους  ότι οι αρμόδιες ισπανικές αρχές υπέβαλαν, στις 12 Ιουλίου 1991, αίτηση για την πλήρη αναστολή των αυτόνομων του κοινού δασμολογίου από την 1η Ιουλίου 1991 έως τις 31 Δεκεμβρίου 2000, κατά την εισαγωγή στις Καναρίους Νήσους ορισμένων ευαίσθητων προϊόντων   ότι βάσει των δικαιολογητικών που υπεβλήθησαν στις 4 Νοεμβρίου 1991 από τις εν λόγω αρχές στην Επιτροπή, τα ανωτέρω προϊόντα είναι πράγματι ευαίσθητα για την οικονομία των Καναρίων Νήσων  ότι, για να εξασφαλιστεί πως το αιτούμενο μέτρο είναι διαμορφωμένο ακριβώς σε συνάρτηση με την εσωτερική αγορά των Καναρίων Νήσων, όπως αυτή έχει σήμερα και όπως αυτή είναι ενδεχόμενο να εξελιχθεί έως τις 31 Δεκεμβρίου 2000, θα πρέπει, σε πρώτη φάση, να  παραχωρηθεί η πλήρης δασμολογική ανατολή για τα προαναφερθέντα προϊόντα έως τις 31 Δεκεμβρίου 1995  ότι τα μέτρα που πρέπει να ληφθούν μεταξύ αυτής της ημερομηνίας και του τέλους της μεταβατικής περιόδου θα είναι δυνατόν να εγκριθούν αργότερα,  λαμβανομένων υπόψη των αποτελεσμάτων του συνόλου των μέτρων που θεσπίστηκαν προς όφελος της οικονομίας των Καναρίων Νήσων μέχρι τις 31 Δεκεμβρίου 1995  ότι, αντιθέτως, το αίτημα των ισπανικών αρχών για την παραχώρηση δασμολογικής ατέλειας για τα εν λόγω  προϊόντα από 1ης Ιουλίου 1991, αποσκοπεί στην εξασφάλιση συνέχειας στις συνθήκες εφοδιασμού στα εν λόγω προϊόντα και ότι, επομένως φαίνεται δικαιολογημένη  ότι θα πρέπει να θεσπισθούν διατάξεις, ώστε αφενός, να εξασφαλιστεί ότι τα προϊόντα για τα οποία ζητήθηκε αναστολή προορίζονται αποκλειστικά για την εσωτερική αγορά των Καναρίων Νήσων και, αφετέρου, να καταστεί δυνατή η τακτική ενημέρωση της Επιτροπής  σχετικά με τον όγκο των συγκεκριμένων εισαγωγών και, ενδεχομένως, η θέσπιση διατάξεων που να αποσκοπούν στην παρεμπόδιση κάθε κερδοσκοπικής κίνησης ή εκτροπής του εμπορίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1.  Από την 1η Ιουλίου 1991 έως τις 31 Δεκεμβρίου 1995 οι δασμοί του κοινού δασμολογίου που επιβάλλονται στα προϊόντα τα οποία αναφέρονται στο παράρτημα, κατά την εισαγωγή στις Καναρίους Νήσους, αναστέλλονται πλήρως.  2.  Η αναστολή που αναφέρεται στην παράγραφο 1 παραχωρείται αποκλειστικά για προϊόντα που προορίζονται για την εσωτερική αγορά των Καναρίων Νήσων.  3.  Οι αρμόδιες ισπανικές αρχές θεσπίζουν τις αναγκαίες διατάξεις, για την εξασφάλιση της τήρησης των μέτρων που προβλέπονται στην παράγραφο 2, σύμφωνα με τις σχετικές κοινοτικές διατάξεις για τους ειδικούς προορισμούς και ιδίως την είσπραξη των δασμών  του κοινού δασμολογίου, όταν τα εν λόγω προϊόντα αποστέλλονται προς τα άλλα τμήματα του τελωνειακού εδάφους της Κοινότητας,  Ενημερώνουν την Επιτροπή για τα μέτρα αυτά, το ταχύτερο δυνατόν.  Άρθρο 2  1.  Για τα προϊόντα που αναφέρονται στο άρθρο 1, οι αρμόδιες ισπανικές αρχές γνωστοποιούν στην Επιτροπή, το αργότερο στις 15 κάθε μηνός, αρχίζοντας από την 15η Σεπτεμβρίου 1992, τον όγκο των εισαγωγών που υπήχθησαν στη δασμολογοκή αναστολή κατά  τη διάρκεια του προηγουμένου μηνός.  2.  Τα στοιχεία που θα διαβιβασθούν στις 15 Σεπτεμβρίου 1992 πρέπει να περιλαμβάνουν το σύνολο των εισαγωγών που πραγματοποιήθηκαν από την 1η Ιουλίου 1991.  Άρθρο 3  Στα πλαίσια της μεταβατικής περιόδου που προβλέπεται στο άρθρο 6 του κανονισμού (ΕΟΚ) αριθ. 1911/91, η Επιτροπή, μετά από διαβουλεύσεις με τις αρμόδιες ισπανικές αρχές, εξετάζει στη διάρκεια του έτους 1995, τα αποτελέσματα του συνόλου των  μέτρων που θεσπίστηκαν προς όφελος της οικονομίας των Καναρίων Νήσων. Με βάση τα συμπεράσματα της εξέτασης αυτής, υποβάλλει στο Συμβούλιο τις κατάλληλες πρότασεις για την περίοδο μετά τις 31 Δεκεμβρίου 1995.  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1991.  Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.  Λουξεμβούργο, 15 Ιουνίου 1992.  Για το ΣυμβούλιοΟ ΠρόεδροςJoao PINHEIRO    (1) ΕΕ αριθ. C 100 της 22. 4. 1992, σ. 14.  (2) Γνώμη που διατυπώθηκε στις 9 Ιουνίου 1992 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. L 171 της 29. 6. 1991, σ. 1. Κανονισμός που τροποποιήθηκε με τον κανονισμό (ΕΟΚ) αριθ. 284/92 (ΕΕ αριθ. L 31 της 7. 2. 1992, σ. 6.) (4) ΕΕ αριθ. L 171 της 29. 6. 1991, σ. 5.    ΠΑΡΑΡΤΗΜΑ   17.05033901Πολυμερή του αιθυλενίου, σε αρχικές μορφές 17.05053904 10 00Πολυχλωριούχο βινύλιο, μη αναμειγμένο με άλλες ουσίες 17.05074011Επίσωτρα με πιεσμένο αέρα, καινούρια, από καουτσούκ 17.05094202Μπαούλα, βαλίτσες και βαλιτσάκια, στα οποία περιλαμβάνονται και τα βαλιτσάκια για είδη καλλωπισμού και τα βαλιτσάκια για έγγραφα, οι χαρτοφύλακες γενικά, θήκες για ματογυάλια, θήκες για κυάλια, για φωτογραφικές και κινηματογραφικές μηχανές,  για μουσικά όργανα ή όπλα και παρόμοια. Σάκοι ταξιδιού, θήκες για είδη καλλωπισμού, σάκοι ράχης, σακίδια χεριού, σάκοι για ψώνια, πορτοφόλια για χαρτονομίσματα και κέρματα, θήκες για επισκεπτήρια, τσιγαροθήκες, καπνοσακούλες, θήκες εργαλείων, σάκοι για  είδη αθλητισμού, κουτιά για φαλίδια ή κοσμήματα, κουτιά πούδρας, θήκες για τιμαλφή και παρόμοια, από δέρμα φυσικό ή ανασχηματισμένο, από φύλλα πλαστικών υλών, από υφαντικές ύλες, από βουλκανισμένη κυτταρίνη ή από χαρτόνι, ή καλυμμένα, εξ ολοκλήρου ή  κατά μεγαλύτερο μέρος, από αυτές τις ίδιες ύλες από χαρτί 17.05114203Ενδύματα και εξαρτήματα της ένδυσης από δέρμα φυσικό ή ανασχηματισμένο 17.05134407Ξυλεία πριονισμένη ή πελεκημένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη με δακτυλικό αρμό, πάχους που υπερβαίνει τα 6 mm 17.05154410Πλάκες-διαφράγματα από μικρά τεμάχια και παρόμοιες πλάκες-διαφράγματα από ξύλο ή άλλες ξυλώδεις ύλες, έστω και συσσωματωμένες με ρητίνες ή άλλες οργανικές συνδετικές ύλες 17.05174412Ξυλεία σε φύλλα πολύστρωτα αντικολλητά (κόντρα-πλακέ), ξυλεία σε φύλλα επικολλητά απλά και παρόμοια ξυλεία σε απανωτά φύλλα:  17.05194803 00Χαρτί των τύπων που χρησιμοποιούνται για χαρτί καθαριότητας (υγείας), για πετσέτες καθαρισμού από καλλωπιστικά παρασκευάσματα, για πετσέτες χεριών, για πετσέτες ή για παρόμοια χαρτιά οικιακής χρήσης, υγιεινής ή καθαριότητας, χαρτοβάμβακας  και επίπεδες επφάνειες από ίνες κυτταρίνης, έστω και ρυτιδωμένα, πτυχωτά, ανάγλυφα, διάτρητα, χρωματισμένα στην επιφάνεια, διακοσμημένα στην επιφάνεια ή τυπωμένα, σε κυλίνδρους με πλάτος που υπερβαίνει τα 36 cm ή σε φύλλα με σχήμα τετράγωνο ή ορθογώνιο  των οποίων μία πλευρά τουλάχιστον υπερβαίνει τα 36 cm όταν είναι ξεδιπλωμένα 17.05214804Χαρτί και χαρτόνια κραφτ, χωρίς επίχριση ή επάλειψη, σε κυλίνδρους ή σε φύλλα, άλλα από εκείνα των κλάσεων 4802 ή 4803 17.05234805Άλλο χαρτί και χαρτόνια, χωρίς επίχριση ή επάλειψη, σε κυλίνδρους ή σε φύλλα 17.05254808Χαρτί και χαρτόνια κυματοειδή (έστω και με συγκολλημένη επικάλυψη) ρυτιδωμένα, πτυχωτά, ανάγλυφα ή διάτρητα, σε κυλίνδρους ή σε φύλλα, άλλα, από εκείνα των κλάσεων 4803 ή 4818 17.05274810Χαρτί και χαρτόνια επιχρισμένα με καολίνη ή με άλλες ανόργανες ουσίες στη μία ή και στις δύο επιφάνειες, με ή χωρίς συνδετικά, με εξαίρεση κάθε άλλη επίχριση ή επάλειψη, έστω και χρωματισμένα στην επιφάνεια, διακοσμημένα στην επιφάνεια ή  τυπωμένα, σε κυλίνδρους ή σε φύλλα 17.0529Κεφάλαιο 51ΜΑΛΛΙ, ΤΡΙΧΕΣ ΕΚΛΕΚΤΗΣ ΠΟΙΟΤΗΤΑΣ Ή ΧΟΝΤΡΟΕΙΔΕΙΣ. ΝΗΜΑΤΑ ΚΑΙ ΥΦΑΣΜΑΤΑ ΑΠΟ ΧΟΝΤΡΟΤΡΙΧΕΣ 17.0531Κεφάλαιο 52ΒΑΜΒΑΚΙ 17.0533Κεφάλιο 54ΣΥΝΘΕΤΙΚΕΣ Ή ΤΕΧΝΗΤΕΣ ΙΝΕΣ, ΣΥΝΕΧΕΙΣ 17.0535Κεφάλαιο 55ΣΥΝΘΕΤΙΚΕΣ Ή ΤΕΧΝΗΤΕΣ ΙΝΕΣ, ΜΗ ΣΥΝΕΧΕΙΣ 17.05375608Δίχτυα με δεμένους κόμπους, σε τόπια ή σε τεμάχια, που γίνονται από σπάγγους, σχοινιά ή χοντρά στοινιά. Δίχτυα έτοιμα για την αλιεία και, άλλα δίχτυα έτοιμα, από υφαντικές ύλες 17.0539Κεφάλαιο 60ΥΦΑΣΜΑΤΑ ΠΛΕΚΤΑ 17.0541Κεφάλαιο 61ΕΝΔΥΜΑΤΑ ΚΑΙ ΣΥΜΠΛΗΡΩΜΑΤΑ ΤΟΥ ΕΝΔΥΜΑΤΟΣ ΠΛΕΚΤΑ 17.0543Κεφάλαιο 62ΕΝΔΥΜΑΤΑ ΚΑΙ ΣΥΜΠΛΗΡΩΜΑΤΑ ΤΟΥ ΕΝΔΥΜΑΤΟΣ ΑΛΛΑ ΑΠΟ ΤΑ ΠΛΕΚΤΑ 17.0545Κεφάλαιο 63ΑΛΛΑ ΕΤΟΙΜΑ ΥΦΑΝΤΟΥΡΓΙΚΑ ΕΙΔΗ  ΣΥΝΔΥΑΣΜΟΙ  ΜΕΤΑΧΕΙΡΙΣΜΕΝΑ ΕΝΔΥΜΑΤΑ ΚΑΙ ΑΛΛΑ ΜΕΤΑΧΕΙΡΙΣΜΕΝΑ ΕΙΔΗ ΚΑΙ ΡΑΚΗ 17.0547Κεφάλαιο 64ΥΠΟΔΗΜΑΤΑ ΓΚΕΤΕΣ ΚΑΙ ΑΝΑΛΟΓΑ ΕΙΔΗ  ΜΕΡΗ ΤΩΝ ΕΙΔΩΝ ΑΥΤΩΝ 17.05497304Σωλήνες κάθε είδους και είδη με καθορισμένη μορφή κοίλα, χωρίς συγκόλληση, από σίδηρο ή χάλυβα 17.05517312Συρματόσχοινα, καλώδια, πλεξίδες αρτάνες (σαμπάνια) και παρόμοια είδη, από σίδηρο ή χάλυβα, μη μονωμένα για την ηλεκτροτεχνία 17.05537601Αργίλιο σε ακατέργαστη μορφή 17.05558415Μηχανές και συσκευές τεχνητού κλίματος που περιλαμβάνουν ανεμιστήρα με κινητήρα και διατάξεις για τη μεταβολή της θερμοκρασίας και της υγρασίας, στις οποίες περιλαμβάνονται και εκείνες στις οποίες ο υγρομετρικός βαθμός δεν μπορεί να ρυθμιστεί  χωριστά 17.05578418Ψυγεία, καταψύκτες-διατηρητές και άλλο υλικό, μηχανές και συσκευές για την παραγωγή του ψύχους, με ηλεκτρικό ή άλλο εξοπλισμό. Αντλίες θερμότητας, άλλες από τις μηχανές και συσκευές τεχνητού κλίματος της κλάσης 8415 17.05598422Μηχανές για το πλύσιμο των πιατικών. Μηχανές και συσκευές που χρησιμεύουν για τον καθαρισμό ή το στέγνωμα των φιαλών ή άλλων δοχείων. Μηχανές και συσκευές για το γέμισμα, τον πωματισμό, το επιστόμισμα ή την επικόλληση ετικετών στις φιάλες,  κουτιά, σάκους ή άλλα δοχεία. Μηχανές και συσκευές για το περιτύλιγμα ή τη συσκευασία εμπορευμάτων. Μηχανές και συσκευές για την εισαγωγή ανθρακικού οξέος στα ποτά 17.05618427Τροχοφόρα φορεία στοιβασίας. Άλλα τροχοφόρα φορεία για τη μετακίνηση που είναι εφοδιασμένα με διάταξη ανυψώσεως 17.05638431Μέρη που αναγνωρίζονται ότι προορίζονται αποκλειστικά ή κύρια για τις μηχανές ή συσκευές των κλάσεων 8425 μέχρι 8430 17.05658450Μηχανές για το πλύσιμο των ασπρόρουχων, έστω και με διάταξη στεγνώματος 17.05678469Γραφομηχανές και μηχανές για την επεξεργασία των κειμένων 17.05698470Υπολογιστικές μηχανές. Λογιστικές μηχανές, μηχανές αποτύπωσης ταχυδρομικών τελών σε φάκελα αλληλογραφίας, μηχανές εκδόσεως εισιτηρίων και παρόμοιες μηχανές, που φέρουν διάταξη υπολογισμού. Αριθμητικά ταμεία 17.05718471Αυτόματες μηχανές επεξεργασίας πληροφοριών και μονάδες (στοιχεία) αυτών. Μαγνητικές ή οπτικές διατάξεις ανάγνωσης, μηχανές εγγραφής των πληροφοριών σε υπόθεμα με κωδικοποιημένη μορφή και μηχανές επεξεργασίας των πληροφοριών αυτών, που δεν  κατονομάζονται ούτε περιλαμβάνονται αλλού 17.05738472Άλλες μηχανές και συσκευές γραφείου (π.χ. πολύγραφοι εκτογραφικού τύπου ή μεμβρανών, μηχανές εκτύπωσης διευθύνσεων, αυτόματοι διανομείς τραπεζογραμματίων, μηχανές διαλογής, μετρήσεως ή συσκευασίας σε κυλίνδρους των κερμάτων, συσκευές για το  ξύσιμο των μολυβιών, συσκευές για το τρύπημα ή τη σύνδεση εγγράφων) 17.05758473Μέρη και εξαρτήματα (άλλα από τα κιβώτια μεταφοράς, τα καλύμματα και τα παρόμοια) που αναγνωρίζονται ότι προορίζονται αποκλειστικά ή κύρια για τις μηχανές ή συσκευές των κλάσεων 8469 μέχρι 8472 17.05778501Ηλεκτροκινητήρες και ηλεκτρογεννήτριες, με εξαίρεση τα συγκροτήματα παραγωγής ηλεκτρικού ρεύματος 17.05798517Ηλεκτρικές συσκευές για την ενσύρματη τηλεφωνία ή τηλεγραφία, στις οποίες περιλαμβάνονται και οι συσκευές τηλεπικοινωνίας με φερόμενη ηλεκτρική ενέργεια 17.05818518Μικρόφωνα και τα υποστηρίγματά τους. Μεγάφωνα, έστω και προσαρμοσμένα σε πλαίσια. Ακουστικά, έστω και συνδυασμένα με μικρόφωνο. Ηλεκτρικοί ενισχυτές ακουστικής συχνότητας. Ηλεκτρικές συσκευές για την ενίσχυση του ήχου 17.05838519Συσκευές περιστροφής των δίσκων, ηλεκτρόφωνα, αναγνώστες κασετών και άλλες συσκευές αναπαραγωγής του ήχου, χωρίς ενσωματωμένη διάταξη εγγραφής του ήχου 17.05858520Μαγνητόφωνα και άλλες συσκευές εγγραφής του ήχου, έστω και με ενσωματωμένη διάταξη αναπαραγωγής του ήχου 17.05878521Συσκευές εγγραφής ή αναπαραγωγής βιντεοφωνικές έστω και με ενσωματωμένο δέκτη βιντεοφωνικών σημάτων 17.05898522Μέρη και εξαρτήματα των συσκευών των κλάσεων 8519 μέχρι 8521 17.05918523Υποθέματα έτοιμα για εγγραφή του ήχου ή για ανάλογες εγγραφές, αλλά όχι γραμμένα, άλλα από τα προϊόντα του κεφαλαίου 37 17.05938524Δίσκοι, ταινίες και άλλα υποθέματα για την εγγραφή του ήχου ή για ανάλογες εγγραφές γραμμένα, στα οποία περιλαμβάνονται και οι μήτρες και τα γαλβανισμένα εκμαγεία για την κατασκευή των δίσκων, αλλά με εξαίρεση τα προϊόντα του κεφαλαίου 37 17.05958525Συσκευές εκπομπής για τη ραδιοτηλεφωνία, τη ραδιοτηλεγραφία, τη ραδιοφωνία ή την τηλεόραση, έστω και με ενσωματωμένη συσκευή λήψης ή συσκευή εγγραφής ή αναπαραγωγής του ήχου. Συσκευές λήψης εικόνων για την τηλεόραση 17.05978526Συσκευές ραδιοανίχνευσης και ραδιοβόλισης (ραντάρ), συσκευές ραδιοναυσιπλοΐας και συσκεύες ραδιοτηλεχειρισμού 17.05998527Συσκεύες λήψης για τη ραδιοτηλεφωνία, τη ραδιοτηλεγραφία ή τη ραδιοφωνία, έστω και συνδυασμένες στο ίδιο περίβλημα, με συσκευή εγγραφής ή αναπαραγωγής του ήχου ή ωρολογιακή συσκευή 17.06018528Συσκευές λήψης για την τηλεόραση (στις οποίες περιλαμβάνονται και τα μόνιτορ για βίντεο και οι συσκευές προβολής εικόνων από βίντεο), έστω και με ενσωματωμένη συσκεύη λήψης για τη ραδιοφωνία ή με συσκευή εγγραφής ή αναπαραγωγής του ήχου ή των  εικόνων 17.06038529Μέρη που αναγνωρίζονται ότι προορίζονται αποκλειστικά ή κύρια για τις συσκευές των κλάσεων 8525 και 8528 17.06058701Ελκυστήρες (με εξαίρεση τα οχήματα-ελκυστήρες της κλάσης 8709) 17.06078702Αυτοκίνητα οχήματα για τη μεταφορά δέκα προσώπων ή περισσοτέρων, συμπεριλαμβανομένου του οδηγού 17.06098703Επιβατικά αυτοκίνητα και άλλα αυτοκίνητα οχήματα που είναι κατασκευασμένα κυρίως για τη μεταφορά προσώπων (άλλα από εκείνα της κλάσης 8702), στα οποία περιλαμβάνονται και τα οχήματα τύπου break και τα αγωνιστικά οχήματα 17.06118704Αυτοκίνητα οχήματα για τη μεταφορά εμπορευμάτων 17.06138705Αυτοκίνητα οχήματα ειδικών χρήσεων, άλλα από εκείνα που είναι κατασκευασμένα κυρίως για τη μεταφορά προσώπων ή εμπορευμάτων (π.χ. αυτοκίνητα-συνεργεία επισκευής οχημάτων, αυτοκίνητα φορτηγά-γερανοί, οχήματα πυροσβεστικά, φορτηγά-αναμεικτήρες  σκυροδέματος (μπετονιέρες), αυτοκίνητα καθαρισμού δρόμων, αυτοκίνητα-καταβρεχήρες, αυτοκίνητα-εργαστήρια, αυτοκίνητα-ακτινολογικά εργαστήρια) 17.06158706Βάσεις (σασί) αυτοκινήτων οχημάτων των κλάσεων 8701 μέχρι 8705, με τον κινητήρα τους 17.06178707Αμαξώματα των αυτοκινήτων οχημάτων των κλάσεων 8701 μέχρι 8705, στα οποία περιλαμβάνονται και οι θάλαμοι οδήγησης 17.06198708Μέρη και εξαρτήματα των αυτοκινήτων οχημάτων των κλάσεων 8701 μέχρι 8705 17.06218711Μοτοσικλέτες (στις οποίες περιλαμβάνονται και τα μοτοποδήλατα) και ποδήλατα με βοηθητικό κινητήρα, με ή χωρίς πλάγιο κιβώτιο. Πλάγια κιβώτια 17.06238712 00Δίτροχα ποδήλατα και άλλα ποδήλατα (στα οποία περιλαμβάνονται και τα τρίτροχα διανομής εμπορευμάτων), χωρίς κινητήρα 17.06258713Αμαξάκια τύπου πολυθρόνας και άλλα οχήματα για αναπήρους, έστω και με κινητήρα ή άλλο μηχανισμό προώθησης 17.06278714Μέρη και εξαρτήματα των οχημάτων των κλάσεων 8711 μέχρι 8713 17.06299001Οπτικές ίνες και δέσμες οπτικών ινών. Καλώδια από οπτικές ίνες άλλα από εκείνα της κλάσης 8544. Ύλες πόλωσης σε φύλλα ή πλάκες. Φακοί (στους οποίους περιλαμβάνονται και οι φακοί επαφής), πρίσματα, καθρέπτες και άλλα στοιχεία οπτικής από κάθε  ύλη, μη συναρμολογημένα, άλλα από εκείνα από γυαλί που δεν είναι οπτικά κατεργασμένο 17.06319002Φακοί, πρίσματα, καθρέπτες και άλλα στοιχεία οπτικής από κάθε ύλη, συναρμολογημένα, για όργανα ή συσκευές, άλλα από εκείνα από γυαλί, που δεν είναι κατεργασμένα οπτικά 17.06339003Σκελετοί ματογυαλιών ή παρόμοιων ειδών, και τα μέρη τους 17.06359004Ματογυάλια (διορθωτικά, προστατευτικά ή άλλα) και παρόμοια είδη 17.06379005Διόπτρες με δύο οπτικά πεδία, διόπτρες με ένα οπτικό πεδίο, αστρονομικές διόπτρες, τηλεσκόπια οπτικά, και οι βάσεις τους. Άλλα όργανα αστρονομίας και οι βάσεις τους, με εξαίρεση τις συσκευές ραδιοαστρονομίας 17.06399006Φωτογραφικές μηχανές. Συσκευές και διατάξεις στις οποίες περιλαμβάνονται και οι λαμπτήρες και σωλήνες, για την παραγωγή αστραπιαίου φωτός (φλας) κατά τη φωτογράφιση, με εξαίρεση τους λαμπτήρες και σωλήνες εκκένωσης της κλάσης 8539 17.06419007Κινηματογραφικές μηχανές λήψης και προβολής, έστω και με ενσωματωμένες συσκευές εγγραφής ή αναπαραγωγής του ήχου 17.06439008Μηχανές προβολής σταθερών εικόνων. Φωτογραφικές μηχανές μεγέθυνσης ή σμίκρυνσης 17.06459009Συσκευές φωτοαντιγραφής με οπτικό σύστημα ή με επαφή και συσκευές θερμοαντιγραφής 17.06479010Συσκευές και υλικό για φωτογραφικά ή κινηματογραφικά εργαστήρια (στα οποία περιλαμβάνονται και οι συσκευές για την προβολή των σχεδιαγραμμάτων κυκλωμάτων πάνω στις ευαισθητοποιημένες επιφάνειες των ημιαγωγών υλικών), που δεν κατονομάζονται  ούτε περιλαμβάνονται αλλού στο κεφάλαιο αυτό. Νεγκατασκόπια. Οθόνες για προβολές 17.06499011Οπτικά μικροσκόπια, στα οποία περιλαμβάνονται και τα μικροσκόπια για τη φωτομικρογραφία, την κινηματοφωτομικρογραφία ή τη μικροπροβολή 17.06519012Μικροσκόπια άλλα τα οπτικά συσκευές για τη σημείωση της εκτροπής του φωτός 17.06539030Ταλαντοσκόπια (παλμοσκόπια), αναλυτές φάσματος και άλλα όργανα και συσκευές για τη μέτρηση ή τον έλεγχο των ηλεκτρικών μεγεθών. Όργανα και συσκευές για τη μέτρηση ή ανίχνευση των των ακτινοβολιών άλφα, βήτα, γάμα, Χ, κοσμικών ή άλλων  ακτινοβολιών ιονισμού 17.0655Κεφάλαιο 91ΩΡΟΛΟΓΟΠΟΙΙΑ 17.06579207Μουσικά όργανα στα οποία ο ήχος παράγεται ή πρέπει να μεγενθύνεται με ηλεκτρικά μέσα (π.χ. εκκλησιαστικά όργανα, κιθάρες, ακορντεών) 17.0659Κεφάλαιο 95ΠΑΙΧΝΙΔΙΑ ΓΙΑ ΠΑΙΔΙΑ ΚΑΙ ΕΝΗΛΙΚΕΣ, ΕΙΔΗ ΔΙΑΣΚΕΔΑΣΗΣ Ή ΑΘΛΗΤΙΣΜΟΥ, ΤΑ ΜΕΡΗ ΚΑΙ ΕΞΑΡΤΗΜΑΤΑ ΤΟΥΣ